CELEX: 32011D0702(01)
Language: el
Date: 2011-07-01 00:00:00
Title: Εκτελεστική απόφαση της Επιτροπής, της 1ης Ιουλίου 2011 , για τη χρηματοδότηση κατά το έτος 2011 των δραστηριοτήτων στον κτηνιατρικό τομέα που συνδέονται με την πολιτική της Ευρωπαϊκής Ένωσης για την ενημέρωση, τη στήριξη διεθνών οργανισμών, την κοινοποίηση ασθενειών και την εισαγωγή της πληροφορικής στις κτηνιατρικές διαδικασίες

2.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/3
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 1ης Ιουλίου 2011
   για τη χρηματοδότηση κατά το έτος 2011 των δραστηριοτήτων στον κτηνιατρικό τομέα που συνδέονται με την πολιτική της Ευρωπαϊκής Ένωσης για την ενημέρωση, τη στήριξη διεθνών οργανισμών, την κοινοποίηση ασθενειών και την εισαγωγή της πληροφορικής στις κτηνιατρικές διαδικασίες
   2011/C 193/03
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως τα άρθρα 20, 23, 35 παράγραφος 2, το άρθρο 36 παράγραφος 2, και το άρθρο 41,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής, της ανάληψης δαπάνης από τον προϋπολογισμό της Ευρωπαϊκής Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο.
            
         
               (2)
            
            
               Σύμφωνα με το άρθρο 110 του δημοσιονομικού κανονισμού, πρέπει να εγκριθεί ετήσιο πρόγραμμα εργασίας για τις επιδοτήσεις.
            
         
               (3)
            
            
               Είναι αναγκαίο να καταρτιστεί πρόγραμμα εργασίας για τις δραστηριότητες της Ευρωπαϊκής Ένωσης στον κτηνιατρικό τομέα που συνδέονται με την πολιτική ενημέρωσης, τη στήριξη διεθνών οργανισμών, την κοινοποίηση των ασθενειών και την εισαγωγή της πληροφορικής στις κτηνιατρικές διαδικασίες.
            
         
               (4)
            
            
               Δεδομένου ότι το πρόγραμμα εργασίας στα παραρτήματα αποτελεί ένα επαρκώς αναλυτικό πλαίσιο κατά την έννοια του άρθρου 90 παράγραφοι 2 και 3 του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των λεπτομερών κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2) (εφεξής «κανόνες εφαρμογής»), η παρούσα απόφαση συνιστά απόφαση χρηματοδότησης για τις δαπάνες που προβλέπονται στο πρόγραμμα εργασίας για τις επιδοτήσεις και τις δημόσιες συμβάσεις.
            
         
               (5)
            
            
               Το άρθρο 19 της απόφασης 2009/470/ΕΚ ορίζει ότι η Ένωση συμμετέχει οικονομικά στη διαμόρφωση πολιτικής για την ενημέρωση στον τομέα της υγείας των ζώων, της καλής μεταχείρισης των ζώων και της ασφάλειας των τροφίμων όσον αφορά προϊόντα ζωικής προέλευσης, η οποία περιλαμβάνει τη διεξαγωγή των αναγκαίων μελετών για την προετοιμασία και την ανάπτυξη νομοθεσίας στον τομέα της καλής μεταχείρισης των ζώων.
            
         
               (6)
            
            
               Το άρθρο 19 στοιχείο α) περίπτωση i) της απόφασης 2009/470/ΕΚ ορίζει ότι η Ένωση συμμετέχει οικονομικά στη συγκέντρωση και την αποθήκευση όλων των πληροφοριών που αφορούν την ενωσιακή νομοθεσία για την υγεία των ζώων, την καλή μεταχείριση των ζώων και την ασφάλεια των τροφίμων σε προϊόντα ζωικής προέλευσης.
            
         
               (7)
            
            
               Τα προηγούμενα έτη εφαρμόστηκε μια στρατηγική επικοινωνίας με σκοπό την προώθηση των θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων στους ενδιαφερόμενους φορείς, τις οργανώσεις και την κοινωνία στο σύνολό της. Ενδείκνυται η συνέχιση των εν λόγω επικοινωνιακών δραστηριοτήτων κατά το 2011.
            
         
               (8)
            
            
               Για τους σκοπούς του προσδιορισμού της στρατηγικής επικοινωνίας που θα πρέπει να εφαρμοστεί από το 2012 και μετά, χρειάζεται να πραγματοποιηθεί μια συνολική αξιολόγηση της από μέρους της Επιτροπής προώθησης θεμάτων ζωικής υγείας και της στρατηγικής στην τομέα της ζωικής υγείας από το 2008 έως το 2010.
            
         
               (9)
            
            
               Σύμφωνα με το άρθρο 22 της απόφασης 2009/470/ΕΚ, η Ένωση μπορεί να αναλαμβάνει ή να ενισχύει τα κράτη μέλη ή διεθνείς οργανώσεις με σκοπό την ανάληψη των τεχνικών και επιστημονικών ενεργειών που είναι αναγκαίες για την ανάπτυξη της κτηνιατρικής νομοθεσίας της Ένωσης και για την ανάπτυξη επιμόρφωσης ή κατάρτισης σε κτηνιατρικά θέματα.
            
         
               (10)
            
            
               Δυνάμει του άρθρου 168 παράγραφος 1 στοιχείο γ) των κανόνων εφαρμογής, είναι δυνατή η χορήγηση επιδοτήσεων ή συνεισφορών χωρίς να προηγηθεί πρόσκληση υποβολής προτάσεων στην περίπτωση οργανισμών που κατέχουν εκ των πραγμάτων θέση μονοπωλίου. Με την ιδιότητά του ως φορέα θέσπισης προτύπων σύμφωνα με τη συμφωνία ΠΟΕ/ΥΦΠ και ως διακυβερνητικού οργανισμού αρμόδιου για τη βελτίωση της υγείας και καλής μεταχείρισης των ζώων παγκοσμίως, ο Παγκόσμιος οργανισμός για την υγεία των ζώων (OIE) κατέχει εκ των πραγμάτων μονοπώλιο στον τομέα αυτό και επομένως δεν είναι αναγκαία μια πρόσκληση υποβολής προτάσεων ώστε η ΕΕ να συμβάλει στη διοργάνωση παγκόσμιων διασκέψεων και περιφερειακών σεμιναρίων για τη ζωική υγεία και την καλή μεταχείριση των ζώων.
            
         
               (11)
            
            
               Το άρθρο 35 παράγραφος 1 της απόφασης 2009/470/ΕΚ επιτρέπει τη χορήγηση οικονομικής ενίσχυσης της Ένωσης για την εφαρμογή συστημάτων ταυτοποίησης των ζώων και κοινοποίησης των ασθενειών.
            
         
               (12)
            
            
               Πρέπει να χορηγηθεί οικονομική συνδρομή της Ένωσης για τη διαχείριση και τη βελτίωση του Συστήματος Κοινοποίησης των Ζωικών Νόσων (ADNS) που βασίζεται στην απόφαση 2005/176/ΕΚ της Επιτροπής, της 1ης Μαρτίου 2005, για τον καθορισμό της κωδικοποιημένης μορφής και των κωδικών όσον αφορά την κοινοποίηση των ασθενειών των ζώων μέσα στην Κοινότητα σύμφωνα με την οδηγία 82/894/ΕΟΚ (3) του Συμβουλίου.
            
         
               (13)
            
            
               Το άρθρο 36 της απόφασης 2009/424/ΕΟΚ προβλέπει οικονομική συνεισφορά της Ένωσης για ορισμένα συστήματα πληροφορικής που χρησιμοποιούνται στο εμπόριο στο εσωτερικό της Ένωσης και στις εισαγωγές.
            
         
               (14)
            
            
               Είναι αναγκαίο να εξακολουθήσει να χορηγείται οικονομική συνεισφορά για την οργάνωση, τη διαχείριση και τη συντήρηση του ενοποιημένου μηχανογραφικού κτηνιατρικού συστήματος TRACES (σύστημα ελέγχου και πραγματογνωμοσύνης στις συναλλαγές) (Trade Control and Expert System) το οποίο θεσπίστηκε με την απόφαση 2003/24/ΕΚ της Επιτροπής, της 30ής Δεκεμβρίου 2002, όσον αφορά την ανάπτυξη ενός ενοποιημένου μηχανογραφικού κτηνιατρικού συστήματος (4).
            
         
               (15)
            
            
               Το άρθρο 41 της απόφασης 2009/470/ΕΚ προβλέπει ότι η Επιτροπή υποβάλλει στο Συμβούλιο και στο Κοινοβούλιο έκθεση για την κατάσταση της υγείας των ζώων και την από οικονομική άποψη αποδοτικότητα της εφαρμογής προγραμμάτων για την εξάλειψη, τον έλεγχο και την παρακολούθηση ζωικών νόσων.
            
         
               (16)
            
            
               Η παρούσα απόφαση χρηματοδότησης μπορεί επίσης να καλύπτει την καταβολή τόκων υπερημερίας βάσει του άρθρου 83 του δημοσιονομικού κανονισμού και του άρθρου 106 παράγραφος 5 των κανόνων εφαρμογής.
            
         
               (17)
            
            
               Για την εφαρμογή της παρούσας απόφασης είναι σκόπιμο να δοθεί ο ορισμός του όρου «ουσιώδης μεταβολή» κατά την έννοια του άρθρου 90 παράγραφος 4 των κανόνων εφαρμογής.
            
         
               (18)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΑΠΟΦΑΣΙΖΕΙ:
   Άρθρο 1
   Εγκρίνεται το ετήσιο πρόγραμμα εργασίας για την εφαρμογή του άρθρου 20, του άρθρου 23, του άρθρου 35 παράγραφος 2, του άρθρου 36 παράγραφος 2 και του άρθρου 41 της απόφασης 2009/470/ΕΚ του Συμβουλίου, όπως αναφέρονται στα παραρτήματα I και II.
   Το πρόγραμμα εργασίας αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού.
   Άρθρο 2
   Το ανώτατο ποσό συνδρομής που εγκρίνεται από την παρούσα απόφαση για την εφαρμογή του προγράμματος ανέρχεται σε 5 370 000 EUR που θα αναληφθούν από την ακόλουθη γραμμή του γενικού προϋπολογισμού της Ευρωπαϊκής Ένωσης για το 2011:
   
               —
            
            
               γραμμή προϋπολογισμού 17040201: 5 370 000 EUR
            
         Οι εν λόγω πιστώσεις μπορεί επίσης να καλύπτουν τόκους υπερημερίας.
   Άρθρο 3
   Η υλοποίηση του προϋπολογισμού όσον αφορά τις εργασίες που σχετίζονται με την ενέργεια 1.2.1. του παραρτήματος δύναται να ανατεθεί στον ακόλουθο διεθνή οργανισμό, ο οποίος εφαρμόζει πρότυπα τα οποία προσφέρουν εγγυήσεις ισοδύναμες προς τα διεθνώς αποδεκτά πρότυπα όσον αφορά τη λογιστική του, το λογιστικό του έλεγχο, τον εσωτερικό του έλεγχο και τις διαδικασίες προμηθειών του: Παγκόσμιος Οργανισμός για την Υγεία των Ζώων (OIE)
   Άρθρο 4
   1.   Ο διατάκτης μπορεί να εγκρίνει τυχόν αλλαγές στην παρούσα απόφαση που δεν θεωρούνται ουσιώδεις κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002, σύμφωνα με τις αρχές της χρηστής δημοσιονομικής διαχείρισης και της αναλογικότητας.
   2.   Τυχόν αλλαγές στις επιχορηγήσεις δράσεων που καλύπτονται από το πρόγραμμα εργασίας, το άθροισμα των οποίων δεν υπερβαίνει το 10 % της μέγιστης συνεισφοράς που προβλέπεται στο άρθρο 2 της παρούσας απόφασης, δεν θεωρούνται ουσιώδεις κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002, υπό την προϋπόθεση ότι δεν επηρεάζουν αισθητά το χαρακτήρα και το αντικείμενο του προγράμματος εργασίας.
   Άρθρο 5
   Επιδοτήσεις δύνανται να χορηγηθούν χωρίς πρόσκληση υποβολής προτάσεων προς τον Διεθνή οργανισμό υγείας των ζώων (OIE) και για τη διοργάνωση της πρώτης διεθνούς διάσκεψης για την εποπτεία της υγείας των ζώων (ICAHS), σύμφωνα με τις προϋποθέσεις που αναφέρονται στο συνημμένο πρόγραμμα εργασίας.
   
      Βρυξέλλες, 1 Ιουλίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      (2)  ΕΕ L 357 της 31.12.2002, σ. 1.
   
      (3)  ΕΕ L 59 της 5.3.2005, σ. 40.
   
      (4)  ΕΕ L 8 της 14.1.2003, σ. 44.
   
      ΠΑΡΑΡΤΗΜΑ I
      
         Απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα, και ιδίως άρθρα 20, 23, άρθρο 35 παράγραφος 2, άρθρο 36 παράγραφος 2 και άρθρο 41 — Πρόγραμμα εργασίας για το 2011
         1.1.   Εισαγωγή
         
         Το πρόγραμμα αυτό περιλαμβάνει 8 μέτρα εφαρμογής για το έτος 2011. Βάσει των στόχων που αναφέρονται στην απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα, η κατανομή του προϋπολογισμού και οι κύριες ενέργειες έχουν ως εξής:
         
                     —
                  
                  
                     για επιδοτήσεις (εφαρμόζεται με κοινή διαχείριση) (1.2.1)
                     
                                 —
                              
                              
                                 Ενωσιακή οικονομική συνεισφορά για την οργάνωση της παγκόσμιας διάσκεψης σχετικά με την υγεία των υδρόβιων ζώων, τον έλεγχο της λύσσας και του αφθώδους πυρετού καθώς και περιφερειακών σεμιναρίων για συστήματα πληροφόρησης επί υγειονομικών θεμάτων, για την καλή μεταχείριση των ζώων, για την ασφάλεια τροφίμων ζωικής προέλευσης , έως 660 000 EUR κατ’ ανώτατο όριο.
                              
                           
               
                     —
                  
                  
                     για δημόσιες συμβάσεις (στο πλαίσιο άμεσης κεντρικής διαχείρισης) (1.3):
                     
                                 —
                              
                              
                                 Χρήση σύμβασης-πλαισίου για τις δημοσιεύσεις και τη διάδοση των πληροφοριών με σκοπό την προώθηση των θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων έως 1 500 000 EUR κατ’ ανώτατο όριο (1.3.1).
                              
                           
                                 —
                              
                              
                                 Χρήση σύμβασης-πλαισίου για μελέτες, δημοσιεύσεις και διάδοση πληροφοριών για τη στήριξη της στρατηγικής σχετικά με την καλή μεταχείριση των ζώων, έως 575 000 EUR κατ’ ανώτατο όριο (1.3.2).
                              
                           
                                 —
                              
                              
                                 Χρήση ανοικτών προσκλήσεων υποβολής προτάσεων για μελέτες, δημοσιεύσεις και διάδοση πληροφοριών για τη στήριξη της στρατηγικής σχετικά με την καλή μεταχείριση των ζώων, έως 210 000 EUR κατ’ ανώτατο όριο (1.3.3).
                              
                           
                                 —
                              
                              
                                 Χρήση σύμβασης-πλαισίου για την Σύστημα Κοινοποίησης Ζωικών Νόσων (ADNS) με τις αναγκαίες τεχνικές βελτιώσεις, έως 350 000 EUR κατ’ ανώτατο όριο (1.3.4).
                              
                           
                                 —
                              
                              
                                 Χρήση συμβάσεων-πλαισίων για την οργάνωση, τη διαχείριση και τη συντήρηση του ενοποιημένου μηχανογραφικού κτηνιατρικού συστήματος TRACES (Trade Control and Expert System) για ανώτατο ποσό 1 975 000 EUR κατ’ ανώτατο όριο (1.3.5).
                              
                           
                                 —
                              
                              
                                 Χρήση σύμβασης-πλαισίου για την εκπόνηση μελετών για την υποστήριξη έκθεσης σχετικά με την κατάσταση της υγείας των ζώων και τη σχέση κόστους/αποτελεσματικότητας της εφαρμογής προγραμμάτων για την εξάλειψη, τον έλεγχο και την παρακολούθηση ζωικών ασθενειών έως 100 000 EUR κατ’ ανώτατο όριο (1.3.6).
                              
                           
               1.2.   Επιδοτήσεις
         
         1.2.1.   Παγκόσμιες διασκέψεις για την υγεία των υδρόβιων ζώων, τον έλεγχο της λύσσας και του αφθώδους πυρετού και περιφερειακά σεμινάρια για συστήματα υγειονομικής πληροφόρησης και για την καλή μεταχείριση των ζώων, για τη ασφάλεια τροφίμων ζωικής προέλευσης.
         
         Οι επιδοτήσεις καλύπτονται από γραπτή συμφωνία.
         ΝΟΜΙΚΗ ΒΑΣΗ
         Άρθρο 23 της απόφασης 2009/470/ΕΚ του Συμβουλίου.
         ΓΡΑΜΜΗ ΠΡΟΫΠΟΛΟΓΙΣΜΟΥ
         17 04 02 01
         ΦΟΡΕΑΣ ΥΛΟΠΟΙΗΣΗΣ
         Ο Παγκόσμιος Οργανισμός για την Υγεία των Ζώων (OIE) είναι ο διακρατικός οργανισμός που είναι αρμόδιος για τη βελτίωση της υγείας των ζώων σε παγκόσμιο επίπεδο. Για τη βελτίωση της κατάστασης της υγείας των ζώων σε παγκόσμιο επίπεδο και επομένως τη μείωση των κινδύνων από ζωικές νόσους στην ΕΕ, είναι σημαντικό την από μέρους της ΕΕ προσέγγιση της υγείας και καλής μεταχείρισης των ζώων να συμμερίζονται όλες οι χώρες μέλη του OIE και η ΕΕ να στηρίζει ενεργά διασκέψεις και εκπαιδευτικά σεμινάρια που διοργανώνονται από τον OIE ώστε με την ευκαιρία αυτή να προωθείται η πολιτική της Ένωσης στον τομέα της υγείας και καλής μεταχείρισης των ζώων.
         Δυνάμει του άρθρου 168 παράγραφος 1 στοιχείο γ) των κανόνων εφαρμογής, είναι δυνατή η χορήγηση επιδοτήσεων χωρίς να προηγηθεί πρόσκληση υποβολής προτάσεων στην περίπτωση οργανισμών που κατέχουν εκ των πραγμάτων θέση μονοπωλίου. Ως οργανισμός τυποποίησης βάσει της συμφωνίας ΥΦΠ του ΠΟΕ, και ως διακρατικός οργανισμός αρμόδιος για τη βελτίωση της υγείας των ζώων σε παγκόσμιο επίπεδο, ο ΟΙΕ διαθέτει εκ των πραγμάτων θέση μονοπωλίου στον τομέα αυτόν. Ως εκ τούτου, δεν απαιτείται πρόσκληση υποβολής προτάσεων προκειμένου η ΕΕ να συνεισφέρει στη διοργάνωση της παγκόσμιας διάσκεψης για την κτηνιατρική νομοθεσία.
         Η Επιτροπή και ο OIE υπέγραψαν στις 7 Ιουνίου 2010 μακροπρόθεσμη συμφωνία πλαίσιο που περιλαμβάνει τις διοικητικές και οικονομικές ρυθμίσεις της συνεργασίας τους (συνάπτεται στο παρόν), μέσω της οποίας η «Συμφωνία συνεισφοράς της Ευρωπαϊκής Ένωσης με έναν διεθνή οργανισμό» (η «τυποποιημένη συμφωνία συνεισφοράς» ή «ΤΣΣ») εφαρμόζεται στα παγκόσμια, περιφερειακά ή εθνικά προγράμματα και ενέργειες που διαχειρίζεται ο OIE και χρηματοδοτούνται ή συγχρηματοδοτούνται από την Ευρωπαϊκή Ένωση.
         Η εν λόγω συμφωνία-πλαίσιο (ΣΠ) υπογράφηκε από την ΓΔ AIDCO, εξ ονόματος της Επιτροπής. Προηγουμένως, πραγματοποιήθηκε μια ενδελεχής και πλήρης αξιολόγηση του OIE, μέσω μιας «αξιολόγησης τεσσάρων πυλώνων», η οποία διαπίστωσε ότι ο OIE εφαρμόζει, στην λογιστική του, το λογιστικό του έλεγχο, τον εσωτερικό του έλεγχο και τις διαδικασίες προμηθειών του, πρότυπα που προσφέρουν εγγυήσεις ισοδύναμες προς τα διεθνώς αποδεκτά πρότυπα.
         ΣΤΟΧΟΙ ΠΟΥ ΠΡΕΠΕΙ ΝΑ ΕΠΙΤΕΥΧΘΟΥΝ ΚΑΙ ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ
         Συμμερισμός της προσέγγισης της ΕΕ όσον αφορά την υγεία και καλή μεταχείριση των ζώων με όλα τα μέλη του OIE μέσω της προώθησης της πολιτικής της ΕΕ τον τομέα της υγείας και καλής μεταχείρισης των ζώων, με την ευκαιρία διασκέψεων και εκπαιδευτικών σεμιναρίων που διοργανώνονται από τον OIE. Ενδεχομένως βελτίωση της κατάστασης της υγείας των ζώων σε παγκόσμιο επίπεδο και κατά συνέπεια μείωση του κινδύνου εκδήλωσης ζωονόσων στην ΕΕ.
         ΠΕΡΙΓΡΑΦΗ ΚΑΙ ΣΤΟΧΟΙ ΤΟΥ ΜΕΤΡΟΥ ΕΦΑΡΜΟΓΗΣ
         Μια επισκόπηση των διαφόρων ενεργειών που θα χρηματοδοτηθούν βάσει αυτού του σημείου αναφέρονται στο παράρτημα II.
         ΥΛΟΠΟΙΗΣΗ
         Από κοινού διαχείριση
         ΑΠΕΥΘΕΙΑΣ ΑΝΑΘΕΣΗ: Άρθρο 168 παράγραφος 1 στοιχείο γ)
         ΕΝΔΕΙΚΤΙΚΟ ΠΟΣΟ ΤΗΣ ΕΠΙΔΟΤΗΣΗΣ
         660 000 EUR
         ΑΝΩΤΑΤΟ ΕΠΙΤΡΕΠΟΜΕΝΟ ΠΟΣΟΣΤΌ ΣΥΓΧΡΗΜΑΤΟΔΟΤΗΣΗΣ
         Άνευ αντικειμένου
         1.3.   Προμήθειες
         
         Το συνολικό ύψος των πιστώσεων που έχουν διατεθεί από τον προϋπολογισμό του 2011 για τις δημόσιες συμβάσεις ανέρχεται σε 4 710 000 EUR.
         1.3.1.   Δημοσιεύσεις και διάδοση των πληροφοριών με σκοπό την προώθηση των θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων
         
         ΝΟΜΙΚΗ ΒΑΣΗ
         Άρθρο 20 της απόφασης 2009/470/ΕΚ
         ΓΡΑΜΜΗ ΠΡΟΫΠΟΛΟΓΙΣΜΟΥ
         17 04 02 01
         ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΩΝ ΣΥΜΒΑΣΕΩΝ
         Σύναψη τουλάχιστον τεσσάρων ειδικών συμβάσεων παροχής υπηρεσιών (χρήση υφιστάμενων συμβάσεων-πλαισίων )
         ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
         
                     —
                  
                  
                     Ανάπτυξη της εκστρατείας επικοινωνίας για την Εβδομάδα Κτηνιατρικής ΕΕ 2011, με σκοπό να δοθεί ώθηση στην πολιτική της Ένωσης για την υγεία των ζώων, συμπεριλαμβανομένων διαφόρων εκδηλώσεων και υλικού υποστήριξης και προώθησης.
                  
               
                     —
                  
                  
                     Αξιολόγηση του αντικτύπου των εκστρατειών επικοινωνίας 2008-2010 (συμπεριλαμβανομένων αλλά όχι μόνο αυτών, της Διάσκεψης της εβδομάδας κτηνιατρικής, του roadshow «Υγεία για όλους» και δραστηριοτήτων του Παγκόσμιου Έτους Κτηνιατρικής 2011).
                  
               
                     —
                  
                  
                     Περαιτέρω μετάφραση και επικαιροποίηση του επιγραμμικού (on-line) εγχειριδίου για την πρόληψη της λύσσας.
                  
               
                     —
                  
                  
                     Προπαρασκευαστική εργασία για την προετοιμασία της Εβδομάδας Κτηνιατρικής της ΕΕ 2012.
                  
               ΥΛΟΠΟΙΗΣΗ
         Άμεση κεντρική
         ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
         Πρώτο εξάμηνο του 2011
         ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
         1 500 000 EUR
         ΕΙΔΙΚΕΣ ΣΥΜΒΑΣΕΙΣ (ΚΑΤΑ ΠΕΡΙΠΤΩΣΗ)
         Σύναψη τουλάχιστον τεσσάρων ειδικών συμβάσεων παροχής υπηρεσιών βάσει της σύμβασης-πλαισίου αναφοράς SANCO/2009/A1/005
         1.3.2.   Μελέτη για την υποστήριξη της τρέχουσας πολιτικής σχετικά με την καλή μεταχείριση των ζώων και συντήρηση των υφιστάμενων επικοινωνιακών εργαλείων (συμβάσεις πλαίσια)
         
         ΝΟΜΙΚΗ ΒΑΣΗ
         Άρθρα 20 και 23 της απόφασης 2009/470/ΕΚ
         ΓΡΑΜΜΗ ΠΡΟΫΠΟΛΟΓΙΣΜΟΥ
         17 04 02 01
         ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΩΝ ΣΥΜΒΑΣΕΩΝ
         Έξι συμβάσεις παροχής υπηρεσιών κατ’ ανώτατο όριο (χρήση σύμβασης-πλαισίου ).
         ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΆΝ ΕΊΝΑΙ ΔΥΝΑΤΟΝ)
         
                     α)
                  
                  
                     Μια μελέτη για την καλή μεταχείριση των ψαριών ιχθυοκαλλιέργειας·
                  
               
                     β)
                  
                  
                     Διοργάνωση ή συνδιοργάνωση τεσσάρων κατά ανώτατο όριο εκδηλώσεων για την προώθηση των προτύπων της ΕΕ για την καλή μεταχείριση των ζώων με στόχο την καλύτερη εφαρμογή τους ανά την ΕΕ·
                  
               
                     γ)
                  
                  
                     συντήρηση των υφιστάμενων αφιερωμένων στην καλή μεταχείριση των ζώων ιστοτόπων «Farmland» και «Animal Welfare Education»
                  
               
                     δ)
                  
                  
                     Δημοσίευση εντύπων για την καλή μεταχείριση των ζώων.
                  
               ΥΛΟΠΟΙΗΣΗ
         Άμεση κεντρική
         ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
         Ιούλιος 2011
         ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
         575 000 EUR
         ΕΙΔΙΚΕΣ ΣΎΜΒΑΣΕΙΣ
         Σύναψη πέντε κατ' ανώτατο όριο ειδικών συμβάσεων παροχής υπηρεσιών σύμφωνα με τη σύμβαση-πλαίσιο αναφοράς SANCO/2009/A1/005 παρτίδες 1 και 2 και σύναψη μιας ειδικής σύμβασης παροχής υπηρεσιών σύμφωνα με την σύμβαση-πλαίσιο αναφοράς SANCO/2008/01/055, παρτίδα 3.
         1.3.3.   Μελέτη και εκδήλωση για την υποστήριξη της υφιστάμενης πολιτικής για την καλή μεταχείριση των ζώων (ανοικτές προσκλήσεις υποβολής προσφορών)
         
         ΝΟΜΙΚΗ ΒΑΣΗ
         Άρθρα 20 και 23 της απόφασης 2009/470/ΕΚ
         ΓΡΑΜΜΗ ΠΡΟΫΠΟΛΟΓΙΣΜΟΥ
         17 04 02 01
         ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΩΝ ΣΥΜΒΑΣΕΩΝ
         Κατ' ανώτατο όριο δύο συμβάσεις παροχής υπηρεσιών (ανοικτές προσκλήσεις υποβολής προσφορών).
         ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
         
                     α)
                  
                  
                     Μια μελέτη υποστήριξης της έκθεσης σχετικά με συστήματα ακινητοποίησης των βοοειδών με αντιστροφή ή οποιαδήποτε άλλη μη φυσιολογική θέση που προβλέπεται από το άρθρο 27 παράγραφος 2 του κανονισμού (ΕΚ) αριθ. 1099/2009 για την προστασία των ζώων κατά τον χρόνο θανάτωσής τους·
                  
               
                     β)
                  
                  
                     Από κοινού διοργάνωση εκδήλωσης για την προώθηση της αμοιβαίας κατανόησης της καλής μεταχείρισης των ζώων εκτός της ΕΕ.
                  
               ΥΛΟΠΟΙΗΣΗ
         Άμεση κεντρική
         ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
         Ιούλιος 2011
         ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
         210 000 EUR
         ΕΙΔΙΚΕΣ ΣΥΜΒΑΣΕΙΣ
         Σύναψη κατ' ανώτατο όριο τριών ανοικτών προσκλήσεων υποβολής προσφορών.
         1.3.4.   Σύστημα κοινοποίησης των ζωονόσων (ΣΚΖ)
         
         ΝΟΜΙΚΗ ΒΑΣΗ
         Άρθρο 35 παράγραφος 2 της απόφασης 2009/470/ΕΚ του Συμβουλίου
         ΓΡΑΜΜΉ ΠΡΟΫΠΟΛΟΓΙΣΜΟΎ
         17 04 02 01
         ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΩΝ ΣΥΜΒΑΣΕΩΝ
         Τρεις συμβάσεις παροχής υπηρεσιών κατ’ ανώτατο όριο (χρήση υφιστάμενων-πλαισίων )
         ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
         Στόχος της παρούσας δημόσιας σύμβασης είναι:
         
                     α)
                  
                  
                     Τρέχουσες εργασίες σχετικά με το σύστημα ΣΚΖ-σύστημα κοινοποίησης των ζωικών νόσων
                  
               
                     β)
                  
                  
                     Καταγραφή: βελτιωμένη χρήση συστημάτων καταγραφής
                  
               
                     γ)
                  
                  
                     Άδειες χρήσης και υποστήριξη
                  
               ΥΛΟΠΟΙΗΣΗ
         Άμεση κεντρική
         ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
         Έχει ήδη εκτελεστεί από τη DIGIT
         ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
         350 000 EUR
         ΕΙΔΙΚΉ ΣΎΜΒΑΣΗ
         Σύναψη τριών ειδικών συμβάσεων παροχής υπηρεσιών κατ’ ανώτατο όριο (κατά τη διάρκεια του 2011) βάσει της σύμβασης-πλαισίου αναφοράς DI 5710-5750
         1.3.5.   Φιλοξενία, διαχείριση, συντήρηση και περαιτέρω ανάπτυξη του ενοποιημένου μηχανογραφικού κτηνιατρικού συστήματος TRACES (Trade Control and Expert System)
         
         ΝΟΜΙΚΗ ΒΑΣΗ
         Άρθρο 36 παράγραφος 2 της απόφασης 2009/470/ΕΚ του Συμβουλίου
         ΓΡΑΜΜΗ ΠΡΟΫΠΟΛΟΓΙΣΜΟΥ
         17 04 02 01
         ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΩΝ ΣΥΜΒΑΣΕΩΝ
         Διάφορες συμβάσεις παροχής υπηρεσιών (χρήση υφιστάμενων συμβάσεων-πλαισίων)
         ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
         
                     α)
                  
                  
                     1 925 000 EUR για τη φιλοξενία, τη διαχείριση και τη συντήρηση του ενοποιημένου μηχανογραφικού κτηνιατρικού συστήματος TRACES (Trade Control and Expert System), υλικοτεχνική υποστήριξη στο πλαίσιο παροχής βοήθειας στους χρήστες του συστήματος TRACES, συνεισφορά στις κεντρικές υπηρεσίες, επικοινωνία, διαδικτυακός τόπος, ασφάλεια και αγορά (συντήρηση και υποστήριξη) αδειών λογισμικού
                  
               
                     β)
                  
                  
                     50 000 EUR για την ανάπτυξη και την εφαρμογή μιας βάσης πληροφορικής για την ανταλλαγή πληροφοριών μεταξύ των εθνικών βάσεων δεδομένων για τα βοοειδή, σε συνδυασμό με την πιστοποίηση μέσω του συστήματος TRACES
                  
               ΥΛΟΠΟΙΗΣΗ
         Άμεση κεντρική
         ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
         Υπογράφηκαν συμβάσεις-πλαίσια για όλα εκτός της διοικητικής συμφωνίας με την DIGIT για τη φιλοξενία.
         ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
         1 975 000 EUR ευρώ [μέρος των 140 εκατ. ευρώ ESP DESIS I & II (υπηρεσίες ανάπτυξης ΤΠ από τη DIGIT)]
         ΕΙΔΙΚΗ ΣΥΜΒΑΣΗ
         Σύναψη διαφόρων ειδικών συμβάσεων παροχής υπηρεσιών (κατά τη διάρκεια του πρώτου εξαμήνου του 2011) βάσει της σύμβασης-πλαισίου αναφοράς DIGIT.
         1.3.6.   Εκπόνηση μελέτης προς στήριξη έκθεσης σχετικά με την κατάσταση της υγείας των ζώων και τη σχέση κόστους/αποτελεσματικότητας της εφαρμογής προγραμμάτων για την εξάλειψη, τον έλεγχο και την παρακολούθηση ζωικών ασθενειών
         
         ΝΟΜΙΚΗ ΒΑΣΗ
         Άρθρο 41 της απόφασης 2009/470/ΕΚ του Συμβουλίου
         ΓΡΑΜΜΗ ΠΡΟΫΠΟΛΟΓΙΣΜΟΥ
         17 04 02 01
         ΕΝΔΕΙΚΤΙΚΟΣ ΑΡΙΘΜΟΣ ΚΑΙ ΕΙΔΟΣ ΠΡΟΒΛΕΠΟΜΕΩΝ ΣΥΜΒΑΣΕΩΝ
         Δύο συμβάσεις παροχής υπηρεσιών (χρήση υφιστάμενων συμβάσεων-πλαισίων) EE L 313 της 28.11.2009, σ. 129.
         ΑΝΤΙΚΕΙΜΕΝΟ ΤΩΝ ΠΡΟΒΛΕΠΟΜΕΝΩΝ ΣΥΜΒΑΣΕΩΝ (ΕΑΝ ΕΙΝΑΙ ΔΥΝΑΤΟΝ)
         Κατάρτιση μελετών ως συμβολής στην ολοκλήρωση της έκθεσης, όπως αναφέρεται στο άρθρο 41 της απόφασης 2009/470/ΕΚ
         ΥΛΟΠΟΙΗΣΗ
         Άμεση κεντρική
         ΕΝΔΕΙΚΤΙΚΟ ΧΡΟΝΟΔΙΑΓΡΑΜΜΑ ΓΙΑ ΤΗΝ ΕΝΑΡΞΗ ΤΗΣ ΔΙΑΔΙΚΑΣΙΑΣ ΑΝΑΘΕΣΗΣ ΔΗΜΟΣΙΩΝ ΣΥΜΒΑΣΕΩΝ
         Δεύτερο εξάμηνο του 2011
         ΕΝΔΕΙΚΤΙΚΟ ΠΟΣΟ ΤΗΣ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ
         100 000 EUR
         ΕΙΔΙΚΗ ΣΥΜΒΑΣΗ
         Σύναψη δύο ειδικών συμβάσεων παροχής υπηρεσιών (κατά τη διάρκεια του πρώτου εξαμήνου του 2011) βάσει της σύμβασης-πλαίσιου αναφοράς SANCO/2008/01/055
      
   
   
      ΠΑΡΑΡΤΗΜΑ II
      
         Συνοπτική αναφορά των δραστηριοτήτων που πρόκειται να διοργανωθούν από τον ΟΙΕ, όπως προβλέπεται στο παράρτημα I σημείο 1.2.1
      
      
                  Δραστηριότητα
               
               
                  Τόπος
               
               
                  Ημερομηνίες (2011)
               
            
                  1.
               
               
                  Παγκόσμιες διασκέψεις
               
            
                  1.1.
               
               
                  Προγράμματα υγείας υρδόβιων ζώων και η ωφέλειά τους για την παγκόσμια ασφάλεια τροφίμων
               
               
                  Πόλη του Παναμά
                  (Παναμάς)
               
               
                  27-29 Ιουνίου 2011
               
            
                  1.2.
               
               
                  Έλεγχος της λύσσας
               
               
                  Σεούλ
                  (Δημοκρατία της Κορέας)
               
               
                  7-9 Σεπτεμβρίου 2011
               
            
                  1.3.
               
               
                  2η διεθνής διάσκεψη για τον αφθώδη πυρετό: «Η πορεία προς τον έλεγχο σε παγκόσμιο επίπεδο»
               
               
                  Ταϊλάνδη
               
               
                  Πρώτο εξάμηνο του 2012
               
            
                  2.
               
               
                  Σεμινάρια και συναντήσεις εργασίας (workshops)
               
            
                  2.1.
               
               
                  Περιφερειακό σεμινάριο για την Ευρώπη (Περιφέρεια OIE) για εθνικά σημεία εστίασης του OIE επί των συστημάτων υγειονομικής πληροφόρησης (WAHIS/WAHID)
               
               
                  Βλαντιμίρ,
                  Ρωσία
               
               
                  15-17 Ιουνίου 2011
               
            
                  2.2.
               
               
                  Περιφερειακό σεμινάριο για την Ευρώπη (Περιφέρεια OIE) για εθνικά σημεία εστίασης του OIE επί της καλής μεταχείρισης των ζώων, σε συνδυασμό με την στρατηγική Καλής μεταχείρισης των ζώων για την Ευρώπη.
               
               
                  Κίεβο
                  (Ουκρανία)
               
               
                  Ημερομηνία προς επιβεβαίωση
               
            
                  2.3.
               
               
                  Περιφερειακό σεμινάριο για την Ευρώπη (Περιφέρεια OIE) για εθνικά σημεία εστίασης του OIE επί της Ασφάλειας Τροφίμων Ζωικής Προέλευσης
               
               
                  Ιταλία
               
               
                  7-11 Νοεμβρίου 2011